ንሱ ምኽትል ፕረዚደንት ኣመሪካ ነበር ባራክ ኦባማ ኮይኑ ዘገልገለ ሕጹይ ሰልፊ ዴሞክራት እዩ። ደገፍቱ፡ ባይደን ኣብ ፖሊሲ ጉዳይ ወጻኢ ሙኩር ሰብ'ዩ ይብሉዎ። ብልዑል ርግኣት ዝፍለጥ ባይደን፡ ኣብ ናይ ፖለቲካ ህይወቱ ብርክት ዝበሉ ዘሕዝኑ ክስተታት ኣጋጢሙዎ ኣሎ። ቅድሚ 47 ዓመት እዩ ባይደን ናብ ፖለቲካዊ ምንቅስቓስ ተጸምቢሩ። ቅድሚ 33 ዓመት ከኣ ፕረዝደንት ኣመሪካ ክኸውን ክጽዕር ጀሚሩ። እዚ ብ1987 ፕሬዝደንት ኣመሪካ ናይ ምዃን ሕልሚ ዝሓደሮ ባይደን፡ ኣብዚ ሕጂ እዋን ምስ ፕሬዝደንት ዶናልድ ትራምፕ ይወዳደር ኣሎ። ኣብ ብርክት ዝበላ ግዝኣታት መሪሕነቱ ዘጠናኽር ዘሎ ጆ ባይደን፡ ቀጻሊ ፕሬዝደንት ኣመሪካ ክኸውን ከም ዝኽእል ዓብዪ ግምት ኣሎ። ጆ ባይደን፡ ብጸለምቲ ኣመሪካውን ዓብዪ ቦታ ካብ ዘለዎም ሰበስልጣን ኣመሪካ ሓደ እዩ። ተኸሲሱ ይፈልጥ'ዶ?
